wannaphong/clean_thaiwikipedia huggingface dataset:
# ณัฐชา นวลแจ่ม
ณัฐชา นวลแจ่ม  (เกิด 16 กันยายน พ.ศ. 2535) เป็นนักร้องและนักแสดงหญิงชาวไทย มีชื่อเสียงจากการแสดงภาพยนตร์ ซักซี้ด ห่วยขั้นเทพ และ ละคร บ้านทรายทอง เป็นต้น

  ประวัติ 
ณัฐชาเกิดเมื่อวันที่ 16 กันยายน พ.ศ. 2535ประวัติแนท ณัฐชา นวลแจ่มเป็นชาวเมืองพัทยา อำเภอบางละมุง จังหวัดชลบุรี เป็นลูกสาวของแหลม มอริสัน (วิชัย นวลแจ่ม) และ ตรีดาว พงศ์สุรีย์นันท์ประวัติคร่าวของณัฐชา นวลแจ่ม

เธอสำเร็จมัธยมศึกษาจากโรงเรียนอักษรเทคโนโลยีพัทยาและสำเร็จการศึกษาระดับปริญญาตรีคณะนิเทศศาสตร์ มหาวิทยาลัยรังสิต และจบการศึกษารับปริญญาบัตรเมื่อวันที่ 13 ธันวาคม พ.ศ. 2558รวมภาพคนบันเทิงรับปริญญาบัตรจากมหาวิทยาลัยรังสิต
 การงาน 
เธอเข้าสู่วงการเมื่อในปี พ.ศ. 2553ทายาทกีตาร์คิงส์ซี้ดขั้นเทพ! ถ่ายแบบปกนิตยาสารและผลงานมิวสิกวิดีโอและมีชื่อเสียงจากการแสดงภาพยนตร์เรื่อง ซักซี้ด ห่วยขั้นเทพ ในบท เอิญ'เก้า'รีเทิร์นคู่'แนท'โชว์ซีนเหงา คว้ารางวัลภาพยนตร์ไทย ชมรมวิจารณ์บันเทิง ครั้งที่ 20 สาขานักแสดงนำหญิงยอดเยี่ยม ต่อมามีผลงานละครอีกหลายเรื่อง เธอได้รับรางวัล "FHM 100 SEXIEST WOMEN IN THE WORLD 2013"คนดังจัดเต็มพรมนาฏราชครั้งที่ 10

ชีวิตส่วนตัว

ปัจจุบัน แนท ณัฐชา สมรสกับ เป็ก รัฐภูมิ ไข่นาค เมื่อวันที่ 22 กันยายน พ.ศ. 2562 ที่ โรงแรม Cape dara พัทยา หลังจากคบหาดูใจกันมาได้ 4 เดือน

มีบุตรชายและบุตรสาวด้วยกัน 2 คน คนแรกมีชื่อว่า รัฐชา นวลแจ่ม (ชื่อเล่น: เรม่า) เกิดเมื่อวันที่ 16 กันยายน พ.ศ. 2563คนที่ 2 มีชื่อว่า รชา นวลแจ่ม (ชื่อเล่น: เรมีอา) เกิดเมื่อวันที่ 16 กันยายน พ.ศ. 2566

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 พ.ศ.  เรื่อง  บทบาท 2555  ลูกผู้ชายไม้ตะพด  แพรวา / ราตรี  ดุจตะวันดั่งภูผา  ปลายฟ้า 2556  เสือสั่งฟ้า 2 พยัคฆ์ผยอง  คะนึงนิจ ไฟหวน  คุณหญิงมณี (วัยสาว) (รับเชิญ) ยมบาลเจ้าขา  จิ๊บ (รับเชิญ) วันนี้ที่รอคอย  ผิงอัน สุภาพบุรุษลูกผู้ชาย  ก้อย 2557  แหม่มจ๋า  พุดตาล (น้ำตาล) ปีกมงกุฎ  มุกตาภา เบญจาบูรณี 2558  ตะพดโลกันตร์  แพรวา / ราตรี บ้านทรายทอง-พจมาน สว่างวงศ์ม.ร.ว. ภาวิณีจรัสเรือง  สว่างวงศ์ (คุณหญิงเล็ก) 2559 สะใภ้ไร้เงา  มัจฉา ยมบาลเจ้าขา ปี 2  แก้ม  (รับเชิญ) 2560  คู่ซ่ารสแซ่บ  พิมพ์เพทาย ศาสตราบุรินทร์ ‘แบงค์-แนท-พลอย’ นักแสดง “คู่ซ่ารสแซ่บ” สุดลั้นลา! ชมเมนูละลานตา ณ ย่านสามแพร่ง เรือนพะยอม  คุณจันทร์ (อดีต) / กมลรัตน์ โชติรส (ก้อย) (ปัจจุบัน)  มือเหนือเมฆ  พรพรรณ 2561  พันธกานต์รัก  นภชล  เพลงรักมือปืน  จันทร์เจ้า เสาวรส แนท ปลื้มได้โชว์ลูกคอ สมิงจ้าวท่า  เนตรดาว อินทวงษ์ สายโลหิต  เยื้อน 2562  เพลิงเสน่หา  รำเพย (รับเชิญ) 2563  วิมานมนตรา  ชื่น (อดีต) / พัชรี (ปัจจุบัน) พรายสังคีต  แม่วรรณ (อดีต) / อิงอร (ปัจจุบัน) "พิม-แนท" เป็นสองหมูรมควัน "แบงค์-แอมป์" รับบทหนักอุ้มแขนล้าในละคร “พรายสังคีต” ปีกหงส์  มะปราง 

 ภาพยนตร์ 

| rowspan = "1" | 2554 ||align = "center"| ซักซี้ด ห่วยขั้นเทพ || align = "center"| เอิญ
|-
| rowspan = "1" | 2555 ||align = "center"| รัก 7 ปี ดี 7 หน || align = "center"| แนท (รับเชิญ)
|}

 ภาพยนตร์สั้น 

| rowspan = "1" | 2555 ||align = "center"| วินาทีเดียวเท่านั้น || align = "center"| ปูเป้
|}
# อินชาอัลลอฮ์
อินชาอัลลอฮ์  เป็นประโยคภาษาอาหรับที่หมายถึง "ถ้าพระเจ้าทรงประสงค์" หรือ "ด้วยพระประสงค์ของพระเจ้า". ประโยคนี้มาจากคำสั่งในอัลกุรอานที่สั่งให้มุสลิมใช้คำนี้เมื่อกล่าวถึงเหตุการณ์ในอนาคต ประโยคนี้มักถูกใช้โดยมุสลิม, ชาวอาหรับที่นับถือศาสนาคริสต์ และบริเวณที่มีผู้พูดภาษาอาหรับ เพื่อกล่าวถึงเหตุการณ์ที่คาดว่าจะเกิดขึ้นในอนาคต

ดูเพิ่ม

 อัลฮัมดุลิลลาฮ์
 อัลลอฮุอับฮา
 เบซิยาดา ดิชมายา
 ถ้าไม่ใช่เพราะพระคุณ
 โชคชะตา
 เดโอโวเลนเต
 เดอุสวุลต์
 มาชาอัลลอฮ์
 โชคชะตาในศาสนาอิสลาม
 เซดีโอวูโอเล (Se Dio vuole)
 ตักบีร
 ศุบฮานัลลอฮ์
 หยวนเฟิ่ง
# ปาไงโมตู (โตงาตาปู)
ปาไงโมตู  เป็นเกาะขนาดเล็กในโตงาตาปู ประเทศตองงา ตั้งอยู่ห่างจากกรุงนูกูอาโลฟา เป็นระยะเวลา 10 นาทีเมื่อใช้เรือในการเดินทาง  นอกจากชายหาดแล้ว แหล่งท่องเที่ยวที่มีชื่อเสียงของปาไงโมตูคือบริเวณที่เรืออับปาง โดยนักท่องเทียวนิยมกระโดดน้ำในบริเวณนั้นParks - Volumes 1-3 - Page 18 1990 - " Pangaimotu is a successful reef reserve with an abundance of fish and ..." นอกจากนี้ปาไงโมตูยังมีแนวปะการัง ซึ่งได้รับการประกาศให้เป็นเขตสงวนทางทะเลแห่งชาติในปี ค.ศ. 1898 ปาไงโมตูยังมีความสำคัญต่อประวัติศาสตร์คริสต์ศาสนาในตองงา กล่าวคือ เมื่อวันที่ 2 กรกฎาคม ค.ศ. 1842 ใต้ต้นไม้ของเกาะปาไงโมตูเป็นที่แรกที่มีการจัดพิธีมิสซาขึ้นในประเทศตองงา
อ้างอิง

Category:เกาะในประเทศตองงา
Category:โตงาตาปู
# เอเซียแซท 6
เอเซียแซท 6 / ไทยคม 7  เป็นดาวเทียมสื่อสาร ที่ผลิตโดยสเปซ สิสเต็มส์/ลอเรล และเป็นดาวเทียมดวงที่ 7 ในกลุ่มดาวเทียมไทยคม โดยมี บริษัท ไทยคม จำกัด (มหาชน) เป็นผู้เช่าสัมปทานอยู่ 50%

 ภาพรวม 
ดาวเทียมสื่อสารไทยคม 7 ผลิตโดยสเปซ สิสเต็มส์/ลอเรล มีน้ำหนักราว 4428 กิโลกรัม กำหนดอายุใช้งานไว้ประมาณ 15 ปี ซึ่งให้บริการในแถบเอเชียตะวันออกเฉียงใต้, เอเชียใต้ และออสเตรเลีย โคจรอยู่ในวงโคจรค้างฟ้าที่ตำแหน่งบริเวณ 120 องศาตะวันออก มีจานรับส่งสัญญาณ ซี-แบนด์ (C-Band) จำนวน 28 ช่อง โดยเอเชียแซทสามารถใช้ช่องรับส่งสัญญาณทั้งหมด 14 ช่อง ซึ่งจะใช้ในการส่งสัญญาณทีวีดิจิตอลความคมชัดสูง 16 ช่อง และความคมชัดปกติ 26 ช่อง และบริษัท ไทยคม จำกัด (มหาชน) สามารถใช้ช่องรับส่งสัญญาณทั้งหมด 14 ช่อง สามารถให้บริการด้านโทรคมนาคมได้อย่างเต็มรูปแบบ ตอบโจทย์ความต้องการสื่อสารโทรคมนาคมให้กับอุตสาหกรรมบันเทิงและสื่อสารมวลชน

 การปล่อยจรวด 
เอเซียแซท 6 ถูกยิงขึ้นจากฐาน ณ แหลมคะแนเวอรัล SLC-40 ในรัฐฟลอริดา เมื่อวันที่ 7 กันยายน พ.ศ. 2557 โดยบริษัทสเปซเอ็กซ์ ด้วยจรวดฟัลคอน 9
# วัดป่าชัยรังสี (จังหวัดสมุทรสาคร)
วัดป่าชัยรังสี เป็นวัดสังกัดคณะสงฆ์ธรรมยุติกนิกายในหมู่ที่ 4 บ้านบางปลา ตำบลบ้านเกาะ อำเภอเมืองสมุทรสาคร จังหวัดสมุทรสาคร เป็นวัดที่มีศิลปะการก่อสร้างหลายแบบแปลกตา บนเนื้อที่ 200 ไร่ ปี พ.ศ. 2526 พระอาจารย์จันทร์ ครวสโก เจ้าอาวาสได้ออกแบบวัดโดยนำรูปแบบสถาปัตยกรรมล้านนามาตกแต่ง เช่น มีรั้วเป็นพญานาคขนาดใหญ่โอบล้อมรอบโบสถ์ ได้พระราชทานมงคลนามอุโบสถว่า อุโบสถพระพุทธภูมิรังสี ที่ประตูทางเข้าก็สร้างเป็นพญานาคหกเศียรอย่างวิจิตรพิสดาร อาคารโบสถ์มีสองชั้น ชั้นล่างก่อด้วยหินก้อนใหญ่ ชั้นบนเป็นไม้เนื้อแข็ง มีหลังคาซ้อนหลั่น 3 ชั้น ยอดจั่วประดับไม้กาแลแทนช่อฟ้า พระประธาน คือ พระพุทธชัยรังสีมงคลทศพลมหากรุณาสาคร หลังพระประธานในอุโบสถประดับด้วยท่อนซุงขนาดใหญ่ แกะสลักเป็นต้นพระศรีมหาโพธิ์แผ่กิ่งก้านใบ ด้านซ้ายแกะสลักเป็นเรื่องพุทธประวัติตอนประสูติ และด้านขวาเป็นตอนปรินิพพาน ยังได้สร้างตำหนักสมเด็จพระสังฆราชขึ้น 1 หลัง กุฏิเรือนไทย เพื่อเป็นที่พักแก่พระภิกษุสามเณร 12 หลัง กุฏิคณะญาติธรรมเนรมิตรังสี 6 หลัง วัดได้รับพระราชทานวิสุงคามสีมาตั้งเป็นวัดเมื่อ 30 มกราคม พ.ศ. 2530

รายนามเจ้าอาวาส
 พระมหาประกอบ ธมฺมชีโว  (พระครูสิริสุตวราภรณ์)
 พระเทพสิทธิญาณรังสี (พระอาจารย์จันทร์ คเวสโก) ผู้ก่อตั้งวัด
 พระครูปรีชาธรรมรังสี (พระมหาประมวล ปิยะธมฺโม)
 พระครูศรีปริยัติวิธาน (พระมหาแม้น คุปตรํสี)
# ปาไงโมตู
ปาไงโมตู อาจหมายถึงเกาะ 2 แห่งในประเทศตองงา:
 ปาไงโมตู (วาวาอู)
 ปาไงโมตู (โตงาตาปู)
# เฟลิกซ์ ชีเซเกดี
เฟลิกซ์ อ็องตวน ชีเซเกดี ชีโลมโบ (เกิด 13 มิถุนายน พ.ศ. 2506) เป็นนักการเมืองชาวคองโกที่เป็นประธานาธิบดีแห่งสาธารณรัฐประชาธิปไตยคองโกตั้งแต่วันที่ 25 มกราคม พ.ศ. 2562 เขาเป็นผู้นำของสหภาพเพื่อประชาธิปไตยและความก้าวหน้าทางสังคม (ยูดีพีเอส) ซึ่งเป็นพรรคที่เก่าแก่และใหญ่ที่สุดของคองโก เขาได้สืบทอดตำแหน่งต่อจากเอเตียน ชีเซเกดี บิดาผู้ล่วงลับของเขาในบทบาทนั้น โดยเป็นนายกรัฐมนตรีแห่งซาอีร์ถึงสามครั้ง และผู้นำฝ่ายค้านในสมัยของโมบูตู เซเซ เซโก ชีเซเกดีเป็นผู้สมัครชิงตำแหน่งประธานาธิบดีของพรรคยูดีพีเอส ในการเลือกตั้งทั่วไปเมื่อเดือนธันวาคม พ.ศ. 2561 ซึ่งเขาได้ชนะการเลือกตั้ง แม้จะมีข้อกล่าวหาเรื่องความผิดปกติจากองค์กรติดตามการเลือกตั้งหลายแห่งและพรรคฝ่ายค้านอื่น ๆ ศาลรัฐธรรมนูญของคองโกยืนหยัดในชัยชนะของเขาหลังจากนักการเมืองฝ่ายค้านอีกคน คือ มาร์ติน ฟายูลู ท้าทายผลดังกล่าว แต่ชีเซเกดีถูกกล่าวหาว่าทำข้อตกลงกับโฌแซ็ฟ กาบีลา ซึ่งเป็นประธานาธิบดีคนก่อนหน้าของเขา การเลือกตั้งครั้งนี้ถือเป็นการเปลี่ยนผ่านอำนาจอย่างสันติครั้งแรกนับตั้งแต่รัฐได้รับเอกราชจากเบลเยียมในปี 2503

ในเดือนพฤษภาคม พ.ศ. 2562 เขาได้บรรลุข้อตกลงกับเสียงข้างมากในรัฐสภาซึ่งสอดคล้องกับในยุคกาบีลา เพื่อแต่งตั้งนายกรัฐมนตรีซิลเวสเตอร์ อีลูงกาExperienced technocrat to head government of the Democratic Republic of Congo . Deutsche Welle, 21 May 2019 ในวันที่ 27 กรกฎาคม พ.ศ. 2562 การต่อรองระหว่างชีเซเกดีและรัฐสภาสิ้นสุดลงในที่สุด โดยเห็นชอบในการจัดตั้งคณะรัฐมนตรีชุดใหม่DR Congo rivals forge government pact 7 months after polls . News24, 27 July 2019
# วัดเจริญสุขารามวรวิหาร
วัดเจริญสุขารามวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ในหมู่ที่ 5 บ้านบางนกแขวก ตำบลบางนกแขวก อำเภอบางคนที จังหวัดสมุทรสงคราม ตั้งอยู่ห่างจากอาสนวิหารแม่พระบังเกิดประมาณ 500 เมตร เดิมเป็นวัดร้าง ไม่ทราบว่าสร้างขึ้นตั้งแต่เมื่อใด แต่ได้รับการปฏิสังขรณ์เมื่อปี พ.ศ. 2426 ในชื่อ วัดกลางคลอง หรือ วัดต้นชมพู่ ต่อมาเมื่อมีการสร้างประตูน้ำบางนกแขวกในปี พ.ศ. 2451 จึงเรียกว่า วัดประตูน้ำบางนกแขวก ก่อนจะเปลี่ยนมาเป็นชื่อปัจจุบัน วัดนี้ได้รับการยกฐานะเป็นพระอารามหลวงชั้นตรีชนิดวรวิหารในปี พ.ศ. 2500

ปัจจุบันวัดเจริญสุขารามวรวิหารกลายเป็นสถานที่ท่องเที่ยว เนื่องจากพบระเบิดที่ฝ่ายสัมพันธมิตรทิ้งลงมาทางเครื่องบินเมื่อคราวสงครามโลกครั้งที่สองบริเวณหน้าวัด โดยวัดได้ดูแลและเก็บรักษาไว้

อาคารเสนาสนะและปูชนียวัตถุ
พระอุโบสถมีเพดานเป็นรูปโค้งคล้ายประทุนเรือ ภายในประดิษฐานหลวงพ่อโต เป็นพระพุทธรูปปางมารวิชัย ศิลปะสมัยสุโขทัย สร้างด้วยศิลาแลงขนาดหน้าพระเพลากว้าง 178 เซนติเมตร สูงจากพื้นรองประทับถึงจุฬา 208 เซนติเมตร ทางกรมศิลปากรได้พิจารณารับเข้าไว้เป็นปูชนียวัตถุโบราณ พระพุทธรูปองค์นี้ได้อัญเชิญมาจากวัดร้างแห่งหนึ่งในจังหวัดราชบุรี เป็นพระพุทธรูปที่ชาวไทยและชาวจีนนับถือกันมาก
# ส่วนป่ององคชาต
ก่อนที่ขาแต่ละข้างขององคชาตจะพบกัน มันจะมีขนาดใหญ่ขึ้นเล็กน้อย ซึ่งกีอ็อค ลูดวิก โคเบลต์ ตั้งชื่อให้ว่า ส่วนป่องของคอร์ปุส คาร์เวอร์โนซุม พีนิส (bulb of the corpus cavernosum penis) ซึ่งส่วนป่ององคชาตนี้ยังถูกเรียกว่าส่วนป่องท่อปัสสาวะด้วย

ส่วนป่องนี้มีต้นกำเนิดเหมือนกันกับส่วนป่องเวสติบูลในเพศหญิง

ภาพเพิ่มเติม
# เอ็นฟันดิฟอร์ม
เอ็นฟันดิฟอร์ม  หรือ เอ็นฟันดิฟอร์มขององคชาต  เป็นส่วนเฉพาะหรือส่วนหนาของพังผืดตื้น (พังผืดของสการ์ปา) ขยายออกมาจากลิเนีย อัลบาของผนังช่องท้องส่วนล่าง

เอ็นนี้ทอดตัวจากระดับของกระดูกหัวหน่าว ไปตามด้านข้างขององคชาตเหมือนกับสายสลิง จากนั้นจึงรวมเข้าด้วยกันที่ฐานขององคชาต ก่อนจะเข้าสู่ผนังกั้นของถุงอัณฑะ

โดยเอ็นนี้อยู่ตื้นกว่าเอ็นแขวน

ในเพศหญิง แม้ว่าจะไม่ค่อยมีการกล่าวถึงเอ็นนี้ แต่ก็ยังสามารถพบได้

แหล่งข้อมูลอื่น
  - "Anterior Abdominal Wall: Layers of the Superficial Fascia"
  - "The Male Perineum and the Penis: The Fundiform Ligament"
# หมู่เกาะนัมโป
หมู่เกาะนัมโป  เป็นกลุ่มของหมู่เกาะที่ตั้งอยู่ในบริเวณทางตอนใต้ของหมู่เกาะหลักของหมู่เกาะญี่ปุ่น โดยกินพื้นที่ตั้งแต่คาบสมุทรอิซุที่อยู่ทางตะวันตกของอ่าวโตเกียวตอนใต้ประมาณ  จนถึง  ของหมู่เกาะมาเรียนา หมู่เกาะนัมโปทั้งหมดถูกบริหารโดยมหานครโตเกียว

ทางกระทรวงอุทกศาสตร์กับสมุทรศาสตร์ของหน่วยยามฝั่งญี่ปุ่น (The Hydrographic and Oceanographic Department of the Japan Coast Guard) กำหนดนัมโป โชโตไปตามนี้:Ajiro Tatsuhiko and Warita Ikuo, Waga kuni no kōiki na chimei oyobi sono han'i ni tsuite no chōsa kenkyū (The geographical names and those extents of the wide areas in Japan), Kaiyō Jōhōbu Gihō, Vol. 27, 2009.online edition
 นัมโป โชโต (Nanpō Shotō, หมู่เกาะนัมโป)
 อิซุ โชโต (Izu Shotō, หมู่เกาะอิซุ)
 โองาซาวาระ กุนโต (Ogasawara Guntō, หมู่เกาะโองาซาวาระ)
 มุโกจิมะ เร็ตโต (Mukojima Rettō)
 จิจิจิมะ เร็ตโต (Chichijima Rettō)
 ฮาฮาจิมะ เร็ตโต (Hahajima Rettō)
 คาซัง เร็ตโต (Kazan Rettō, หมู่เกาะภูเขาไฟ)
 คิตะ อิโวะ จิมะ (Kita Iwo Jima, อิโวะ จิมะเหนือ)
 อิโวะ จิมะ (Iwo Jima)
 มินามิ อิโวะ จิมะ (Minami Iwo Jima, อิโวะ จิมะใต้)
 นิชิโนชิมะ (Nishinoshima)
 โอกิโนโตริชิมะ (Okinotorishima)
 มินามิโตริชิมะ (Minamitorishima)

ทางญี่ปุ่นอ้างว่าตนค้นพบหมู่เกาะใน ค.ศ. 1593 ในขณะที่อังกฤษอ้างสิทธิบนหมู่เกาะใน ค.ศ. 1827 แต่ไม่มีการพัฒนาเกิดขึ้นในบริเวณนี้ ถึงแม้ว่าจะมีอาณานิคมชาวยุโรปและอเมริกันกลุ่มเล็กตั้งรกรากในจิจิ-จิมะ อาณานิคมญี่ปุ่นเริ่มย้ายมาที่หมู่เกาะใน ค.ศ. 1853 แล้วอ้างสิทธิ์ใน ค.ศ. 1861 และรวมเป็นส่วนหนึ่งของจังหวัดโตเกียวใน ค.ศ. 1891 ในช่วงกลางคริสต์ทศวรรษที่ 1930 ชาวต่างชาติถูกห้ามไม่ให้เข้าไปแถวหมู่เกาะ และมีการสร้างฐานทัพเรือขนาดเล็กขึ้นที่จิจิ-จิมะ

ดูเพิ่ม
 หมู่เกาะรีวกีว
# ประเทศฟินแลนด์ในโอลิมปิกเยาวชนฤดูร้อน 2010
ประเทศฟินแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติฟินแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 8 ชนิดกีฬา ผลการแข่งขันครั้งนี้ประเทศฟินแลนด์ได้รับเหรียญรางวัลแบ่งเป็น 0 เหรียญทอง 0 เหรียญเงิน และ 2 เหรียญทองแดง รวมทั้งหมด 2 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Wrestling  Girls' Freestyle 46kg  16 สิงหาคม     Athletics  Boys' 110m Hurdles  21 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
# เอ็นแขวนองคชาต
ในเพศชาย เอ็นแขวนองคชาต  เป็นส่วนที่ยึดติดกับแนวประสานกระดูกหัวหน่าว ซึ่งช่วยยึดองคชาตไว้ใกล้กับกระดูกหัวหน่าว และช่วยรองรับเมื่อมีการแข็งตัว

 ระเบียงภาพ
# วัดหิรัญรูจีวรวิหาร
วัดหิรัญรูจีวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ในแขวงหิรัญรูจี เขตธนบุรี กรุงเทพมหานคร เดิมชื่อ วัดน้อย หรือ วัดน้อยบางไส้ไก่ สร้างขึ้นราวปี พ.ศ. 2321 ในสมัยกรุงธนบุรี สร้างโดยเจ้าขรัวเงิน พระชนกของกรมสมเด็จพระศรีสุริเยนทรามาตย์ ต่อมาในสมัยรัชกาลที่ 4 พระยาอนุชิต [สันนิษฐานว่าคือพระยาอนุชิตชาญไชย (อุ่น)] ได้บูรณปฏิสังขรณ์ แล้วถวายเป็นพระอารามหลวงเมื่อปี พ.ศ. 2397 พระบาทสมเด็จพระจอมเกล้าเจ้าอยู่หัวพระราชทานนามว่า วัดหิรัญรูจี ซึ่งมีความหมายตรงกับชื่อของผู้สร้างวัด และยังโปรดให้หล่อพระพุทธรูปปางมารวิชัยด้วยเงินทั้งองค์ 

วัดเป็นสถาปัตยกรรมไทยผสมจีน พระอุโบสถ เป็นอาคารก่ออิฐถือปูน หน้าบันปูนปั้นลายรูปดอกไม้และนก หลังคาไม่มีช่อฟ้า ใบระกา หางหงส์ ก่ออิฐถือปูน ภายในมีพระพุทธรูปปางมารวิชัยปิดทองทั้งองค์เป็นพระประธาน คือ หลวงพ่อดำ มีพระเจดีย์ใหญ่ทรงกลม และเจดีย์ 6 องค์ เป็นเจดีย์ย่อมุมไม้สิบสอง พระพุทธรูป
# ไทยคม 5
ไทยคม 5  เป็นดาวเทียมสื่อสารสัญชาติไทย ผลิตโดยธาเลซ อลิเนีย สเปซ และเป็นดาวเทียมดวงที่ 5 ในกลุ่มดาวเทียมไทยคม โดยเคยมี บริษัท ไทยคม จำกัด (มหาชน) เป็นผู้เช่าสัมปทาน 

 ภาพรวม 
ดาวเทียมสื่อสารไทยคม 5 ผลิตโดยธาเลซ อลิเนีย สเปซ มีน้ำหนักราว 2,766 กิโลกรัม กำหนดอายุใช้งานไว้ประมาณ 12 ปี ซึ่งให้บริการในแถบเอเชียตะวันออกเฉียงใต้, เอเชียใต้, ทวีปยุโรป, ทวีปแอฟริกา และทวีปออสเตรเลีย โคจรอยู่ในวงโคจรค้างฟ้าที่ตำแหน่งบริเวณ 78.5 องศาตะวันออก ร่วมกับไทยคม 6 และไทยคม 8 มีจานรับส่งสัญญาณ ซี-แบนด์ (C-Band) จำนวน 25 ช่อง และเคยู-แบนด์ (Ku-Band) จำนวน 14 ช่อง สามารถให้บริการด้านโทรคมนาคมได้อย่างเต็มรูปแบบ โดยถ่ายทอดสัญญาณโทรทัศน์ผ่านดาวเทียมตรงถึงที่พักอาศัย (DTH) และถ่ายทอดสัญญาณโทรทัศน์ดิจิตอลความละเอียดสูง (HD และ UHD)

 ปลดระวาง 
เมื่อวันที่ 17 ธันวาคม 2562 ดาวเทียมไทยคม 5 ได้เกิดเหตุขัดข้องขึ้น ส่งผลให้มีข้อจำกัดทางเทคนิคในการตรวจสอบสถานะดาวเทียม ซึ่งบริษัท ไทยคม จำกัด (มหาชน)ได้พยายามดำเนินการกู้คืนระบบที่ขัดข้องตามคำแนะนำของผู้ผลิตดาวเทียมและผู้เชี่ยวชาญหลายครั้ง แต่ไม่สามารถทำการกู้คืนระบบได้ ด้วยเหตุผลดังกล่าวผู้ผลิตจึงแนะนำให้บริษัทดำเนินการปลดระวางดาวเทียม โดยมีอายุใช้งานทั้งหมด 14 ปี โดยบริษัท ไทยคม จำกัด (มหาชน)ได้ดำเนินการโอนย้ายลูกค้าออกจากไทยคม 5 ไปยังไทยคม 6 และดาวเทียมดวงอื่นๆ เสร็จสิ้น เมื่อวันที่ 20 กุมภาพันธ์ 2563 พร้อมยุติการใช้งานดาวเทียม และทำการปลดระวางดาวเทียมไทยคม 5 แล้ว เมื่อวันที่ 26 กุมภาพันธ์ 2563 เวลา 16.52 น. (ตามเวลาประเทศไทย)

 การปล่อยจรวด 
ไทยคม 5 ถูกยิงขึ้นจากฐาน ณ Kourou ELA-3 ในเฟรนช์เกียนา เมื่อวันที่ 27 พฤษภาคม 2549 โดยบริษัทArianespace ด้วยจรวด Ariane 5ECA และการปล่อยจรวดครั้งนี้ได้สร้างสถิติการส่งจรวดสำหรับการส่งไปสู่วงโคจรค้างฟ้าที่บรรทุกมวลไปมากที่สุด เนื่องจากส่งดาวเทียมไปพร้อมกับ Satmex 6 ของประเทศเม็กซิโกด้วย
# ตัวองคชาต
ตัวองคชาต  ขยายจากฐานไปจนถึงปลายสุดของคอร์ปุส คาเวอร์โนซุม พีนิส และในคาร์ปัส คาร์เวอร์โนซุมทั้งสองอันจะอยู่อย่างใกล้ชิดกันโดยมีผนังกั้นที่มีช่องอยู่ด้านบน ซึ่งทั้งคู่จะรวมกันอย่างสมบูรณ์ก่อนจะถึงขาองคชาต

ตัวองคชาตถูกล้อมรอบด้วยทูนิกา อัลบูจินีสองชั้น ซึ่งเอ็นที่ปลายนั้นช่วยค้ำจุนหัวองคชาต และมีบทบาทสำคัญต่อ penile fibroskeleton โดยโครงสร้างนี้เรียกว่า "os analog" ซึ่งตั้งชื่อเป็นเกียรติกับ Geng Long Hsu ในสารานุกรมระบบสืบพันธ์ โครงสร้างที่จำเป็นนี้เป็นความต่อเนื่องของตัวองคชาตของมนุษย์ ซึ่งทำให้องคชาตของมนุษย์มีความแตกต่างกับสัตว์เลี้ยงลูกด้วยน้ำนมชนิดอื่น ที่ไม่จำเป็นต้องมีกระดูกบาคูลัม (หรือกระดูกพองยุบได้) และแทนที่ด้วยการอาศัยการมีเลือดคั่งคัดเพื่อให้องคชาตอยู่ในสถานะแข็งตัว ถือเป็นส่วนที่หลงเหลือมาจากกระดูกบาคูลัม ที่มีการวิวัฒนาการเนื่องจากการเปลี่ยนแปลงลักษณะในการผสมพันธุ์

ร่องตื้น ๆ ที่พื้นผิวด้านบนแสดงถึงจุดเชื่อมต่อของตัวองคชาตซึ่งมีหลอดเลือดดำลึกขององคชาตและมีคู่ของหลอดเลือดดำคาร์เวอร์โนซุมขนาบอยู่ ในขณะที่ร่องที่ลึกและกว้างกว่าจะอยู่บริเวณพื้นผิวด้านล่าง ซึ่งบริเวณร่องนั้นเป็นที่ตั้งของคอร์ปุส สปอนจิโอซุม พีนิส ตัวขององคชาตถูกยึดด้วยพังผืด ซึ่งรวมไปถึงทูนิกา อัลบูจินี, พังผืดของบัค, หนังแท้ และผิวหนัง

ภาพเพิ่มเติม
# วัดชัยพฤกษ์
วัดชัยพฤกษ์ อาจหมายถึง
 วัดชัยพฤกษ์ จังหวัดกำแพงเพชร
 วัดชัยพฤกษ์ จังหวัดเชียงราย
 วัดชัยพฤกษ์ จังหวัดเพชรบูรณ์
 วัดชัยพฤกษ์ จังหวัดยโสธร 
 วัดชัยพฤกษมาลาราชวรวิหาร กรุงเทพมหานคร
# วัดเสมียนนารี
วัดเสมียนนารี เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ในแขวงลาดยาว เขตจตุจักร กรุงเทพมหานคร มีเนื้อที่ 18 ไร่  90 ตารางวา

 ประวัติ 
วัดเสมียนนารีตั้งขึ้นเมื่อ พ.ศ. 2400 ในนาม วัดแคราย โดยได้รับพระราชทานวิสุงคามสีมาเมื่อ พ.ศ. 2420 ผู้ริเริ่มตั้งวัดมีนามว่า ท่านเสมียนขำ ซึ่งดำรงตำแหน่งเสมียนพระคลังข้างที่ ภายหลังตกทอดมายังธิดาของท่าน คือ คุณท้าวภัณฑสารนุรักษ์ (เพิ่มรัตนทัศนีย์) ในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2522 วัดได้รับนามว่า "วัดเสมียนนารี" เพื่อเป็นเกียรติประวัติแก่ท่านทั้งสองที่ได้สร้างและทำนุบำรุงวัดนี้มาตลอดอายุขัย ต่อมาใน พ.ศ. 2555 สมัยพระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์ทรงพระกรุณาโปรดเกล้าฯ ยกฐานะวัดเสมียนนารีจากวัดราษฎร์ขึ้นเป็นพระอารามหลวงชั้นตรี ชนิดสามัญ ต่อมาในวาระที่ 2 มีพิธีสมโภชการยกวัดราษฎร์ขึ้นเป็นพระอารามหลวง

 อาคารเสนาสนะและปูชนียวัตถุ 
อุโบสถหลังเก่าประดิษฐานพระพุทธรูปแบบศิลปะสุโขทัย มีพระนามว่า หลวงพ่อพุทธสุโขอภิโรจนะ และหลวงพ่อพุทธโสธร หลวงพ่อสังกัจจายน์

อุโบสถหลังใหม่ของวัดมีขนาดกว้าง 10 เมตร ยาว 30 เมตร ลักษณะทรงไทย สร้างด้วยหินอ่อนทั้งหลัง ภายในอุโบสถมีพระประธานพิมพ์พระพุทธชินราช (จำลอง) พระนามว่า พระศรีศากยะพุทธวงศ์มุนี ขนาดหน้าตักกว้าง 4 ศอก 9 นิ้ว ปิดทองทั้งองค์ และฝาผนังอุโบสถมีภาพจิตรกรรมฝาผนัง ด้านทิศใต้เป็นภาพพุทธประวัติตั้งแต่ประสูติ ตรัสรู้ จนถึงปรินิพพาน ด้านหลังอุโบสถเป็นหลวงพ่อพระร่วงโรจนฤทธิ์ ด้านหน้าวิหารมีรูปเหมือนพระครูภัทรโสภณ (หลวงพ่อโปร่ง) ด้านขวาวิหารเป็นศาลาพระโพธิสัตว์เจ้าแม่กวนอิม ด้านข้างมีพระบรมสาทิสลักษณ์พระบาทสมเด็จพระจุลจอมเกล้าเจ้าอยู่หัว 

ศาลาการเปรียญหลังใหม่มีความสูง 3 ชั้น ขนาดกว้าง 20 เมตร ขนาดยาว 57 เมตร ลักษณะทรงไทย ส่วนที่พักของพระภิกษุสามเณรเป็นกุฏิทรงไทย 3 ชั้น มี 81 ห้อง

 ระเบียงภาพ
# กลุ่มอาการคาร์ทาเกเนอร์
ไพรมารีซิลิอารีดิสคิเนเซีย (PCD) หรือ กลุ่มอาการคาร์ทาเกเนอร์  เป็นโรคทางพันธุกรรม ทางซิเลีย แบบออโตโซมอลรีเซสซีฟ ที่ส่งผลให้เกิดความผิดปกติในการทำงานของซิเลียที่ปกคลุมท่อหายใจ (ทั้งบนและล่าง, ไซนัส, ท่อยูสเทเชียน, หูชั้นกลาง), ท่อฟาลโลเพียน และ แฟลเจลลาของเซลล์อสุจิ  วลีว่า กลุ่มอาการเคลื่อนไหวไม่ได้ทางซิเลีย ("immotile ciliary syndrome") นั้นไม่ได้เป็นที่นิยมใช้แล้วเนื่องด้วยซิเลียเองนั้นยังคงมีการเคลื่อนที่ แต่มีไม่เพียงพอหรือเคลื่อนที่โดยไม่เป็นจังหวะต่อกัน (unsynchronized.)

เอพิเธเลียลมอไทล์ซิเลีย (epithelial motile cilia) ในการหายใจนั้นประกอบด้วย "ขน" (ซึ่งในทางโครงสร้างและชีวภาพไม่เกี่ยวข้องกันกับ ขน) และมีออร์เกเนลล์ซับซ้อนต่าง ๆ ที่สร้างจังหวะอย่างเชื่อมโยงกันเพื่อเคลื่อนย้ายเมือกไปตามลำคอ โดยทั่วไป ซิเลียจะมีการพัดที่ 7 ถึง 22 ครั้งต่อวินาที ความผิดปกติใด ๆ ก็ตามอาจก่อให้เกิดการชำระเมือกด้วยซิเลีย (mucociliary clearance) ที่ผิดปกติ ประกอบกับการติดเชื้อในทางเดินหายใจส่วนบนและล่างตามมา ซิเลียยังคงมีส่วนเกี่ยวข้องในกระบวนการทางชีวภาพอื่น ๆ เช่นการผลิตไนตริกออกไซด์ ซึ่งยังคงเป็นประเด็นที่ยังคงศึกษาอยู่ต่อไป

อาการ
ผลกระทบหลักของการทำงานของซิเลียที่เพี้ยนไปนั้นคือการขาดหรือลดลงของการชำระเมือกจากปอด และความไวต่อการรเกิดการติดเชื้อในทางเดินหายใจ เช่น โรคไซนัสอักเสบ, ถุงลมอักเสบ, ปอดบวม และ ออทิทิสมีเดีย ผลกระทบอย่างก้าวหน้าต่อระบบทางเดินหายใจนั้นพบได้ทั่วไป รวมถึงถุงลมโป่งพอง (bronchiectasis) อย่างก้าวหน้าในเด็ก และโรคไซนัสในเด็ก (ซึ่งต่อมาอาจร้ายแรงได้ในวัยผู้ใหญ่) อย่างไรก็ตาม การชักโรคนั้นอาจขาดข้อมูลในช่วงต้นของชีวิตทั้ง ๆ ที่มีอาการที่เป็นเอกลักษณ์ ในเพศชาย การขาดความสามารถในการเคลื่อนไหวของอสุจิอาจนำไปสู่การเป็นหมัน อย่างไรก็ตาม การปฏิสนธิแบบอินวิโทรสามารถเข้ามาช่วยเหลือได้ และมีบางกรณีที่พบอสุจิสามารถเคลื่อนไหวได้ นอกจากนี้ยังพบว่าในผู้หญิง ระดับเจริญพันธุ์ลดลง เนื่องมาจากซิเลียในท่อรังไข่ (oviductal cilia) ผิดปกติ
# ศรัทธา กปูร
ศรัทธา กปูร (; เกิด 3 มีนาคม ค.ศ. 1987) เป็นนักแสดงภาพยนตร์และนักร้องชาวอินเดีย เธอเป็นนักแสดงหญิงที่ได้รับความนิยมและมีชื่อเสียงอันดับต้น ๆ ของประเทศอินเดีย และยังติดอยู่ในรายชื่อของ เทอร์ตีอันเดอร์เทอร์ตี ของนิตยสาร ฟอบส์ อีกด้วย

ประวัติ
เธอเกิดในวันที่ 3 มีนาคม ค.ศ. 1987 ที่มุมไบ เป็นบุตรีของศักติ กปูร นักแสดงชาวอินเดีย กับศิวานี กปูร จบการศึกษาระดับมัธยมศึกษาตอนต้นจากโรงเรียนจามนาไบนัสรี (Jamnabai Nasree School) ระดับมัธยมศึกษาตอนปลายจากโรงเรียนอเมริกันบอมเบย์ (American School of Bonmbay) และระดับปริญญาตรีจากคณะจิตวิทยา มหาวิทยาลัยบอสตัน

วงการบันเทิง
เธอเข้าสู่วงการบันเทิงในปี ค.ศ. 2010 จากการเล่นเป็นตัวประกอบในภาพยนตร์เรื่อง ทีนปาตตี และได้เล่นเป็นตัวละครหลักในภาพยนตร์แนววัยรุ่นเรื่อง ลิวฟ์กาดิเอนต์ ในปี ค.ศ. 2011 นอกจากนี้เธอยังได้แสดงเป็นตัวละครหลักในภาพยนตร์แนวโรแมนติกเรื่อง อาชิกูย 2 ในปี ค.ศ. 2013 ซึ่งทำรายได้ถึง 15 ล้านดอลลาร์สหรัฐ และได้เข้าชิงรางวัลฟิล์มแฟร์อวอร์ส สาขานักแสดงนำหญิงยอดเยี่ยม
นอกจากนี้เธอยังแสดงเป็นนางเอกในภาพยนตร์หลายเรื่อง เช่น Ek Villian (2014), Baaghi 2 (2016) นอกจากนี้ยังมีผลงานเพลงอีกด้วย

ผลงานการแสดง
ปีภาพยนตร์บทบาทหมายเหตุ 2010 Teen Patti Aparna Khanna 2011 Luv Ka The End Rhea Dialdas 2013 Aashiqui 2 Arohi Keshav Shirke 2013Gori Tere Pyaar Mein Vasudha  2014 Ek Villain Aisha Verma 2014 Haider Arshia Lone 2014Ungli Basanti  2015 ABCD 2 Vinnie 2016 Baaghi Sia 2016 A Flying Jatt Herself  2016Rock On 2 Jiah Sharma 2017 Ok Jaanu Tara Agnihotri 2017 Half Girlfriend Riya Somani 2017 Haseena Parkar Haseena Parkar2018 Nawabzaade Herself ได้รับเชิญและร้องเพลงประกอบภาพยนตร์คือเพลง "High Rated Gabru"2018 StreeUnnamed2018 Batti Gul Meter ChaluLalita "Nauti" Nautiyal2019 SaahoAmritha Nair ภาพยนตร์สามภาษา (ฮินดี, ทมิฬ, เตลูกู)2019 ChhichhoreMaya2020 Street Dancer 3D Inayat 2020 Baaghi 3 Sia

ผลงานเพลง
 ปี ชื่อเพลง อัลบั้มอ้างอิง 2014 "Galliyan" Ek Villain  2014 "Do Jahaan" Haider  2015 "Bezubaan Phir Se" ABCD 2  2016 "Sab Tera" Baaghi  2016"Tere Mere Dil"Rock On 2  2016"Udja Re"  2016"Woh Jahaan"  2016"Rock On-Revisited"  2017"Phir Bhi Tumko Chaahungi Half Girlfriend
# ประเทศบอสเนียและเฮอร์เซโกวีนาในโอลิมปิกเยาวชนฤดูร้อน 2010
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติบอสเนียและเฮอร์เซโกวีนาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศบอสเนียและเฮอร์เซโกวีนาได้รับเหรียญทองแดงเพียงเหรียญเดียว

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Tennis  Boys' Singles  21 สิงหาคม     Judo  Mixed Team  25 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
# ดอลลาร์ฮ่องกง
ดอลลาร์ฮ่องกง (สัญลักษณ์: HK$; รหัส: HKD) เป็นเงินตราอย่างเป็นทางการของฮ่องกง แบ่งได้เป็น 100 เซนต์ องค์การเงินแห่งฮ่องกงเป็นคณะกรรมการเงินตราของรัฐและเป็นธนาคารกลางโดยพฤตินัยของฮ่องกงและดอลลาร์ฮ่องกง

ธนาคารพาณิชย์สามแห่งได้รับใบอนุญาตจากองค์การเงินแห่งฮ่องกงในการออกธนบัตรสำหรับหมุนเวียนในฮ่องกง ทั้งนี้ ธนาคารทั้งสามแห่ง ได้แก่ เอชเอสบีซี ธนาคารแห่งประเทศจีน และสแตนดาร์ดชาร์เตอด์มีธนบัตรที่มีการออกแบบเฉพาะตัวสำหรับ 20, 50, 100, 500, และ 1000 ดอลลาร์ฮ่องกง โดยทุกรูปแบบมีความคล้ายกับธนบัตรมูลค่าเท่ากัน สำหรับธนบัตร 10 ดอลลาร์ฮ่องกงและเหรียญกษาปณ์นั้น รัฐบาลฮ่องกงเป็นผู้ออกแต่ผู้เดียว ซึ่งในอัตราแลกเปลี่ยนอยู่ที่ 1ดอลลาร์สหรัฐ=7.77ดอลลาร์ฮ่องกง หรือ 1ดอลลลาร์ฮ่องกง=4.34บาท (ณ วันที่9 ธ.ค. 2567)

ในเดือนเมษายน 2562 ดอลลาร์ฮ่องกงเป็นเงินตราที่มีการซื้อขายมากที่สุดเป็นอันดับที่ 9 นอกจากมีใช้ในฮ่องกงแล้ว ยังใช้ในมาเก๊าด้วย
# ประเทศจอร์เจียในโอลิมปิกเยาวชนฤดูร้อน 2010
ประเทศจอร์เจีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติจอร์เจียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศจอร์เจียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Wrestling  Men's Freestyle 63kg  17 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
# ประเทศกัมพูชาในโอลิมปิกเยาวชนฤดูร้อน 2010
ประเทศกัมพูชา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติกัมพูชาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศกัมพูชาได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Judo  Girls' -44kg  21 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :